शरमा गईं एक्ट्रेस, फिल्म रामायण में रणबीर के अपोजिट कास्ट होने की चर्चा
Alia Bhatt Spotted At Mumbai Airport - आलिया भट्ट आज सुबह नेटफ्लिक्स टुडुम कार्यक्रम में शामिल होने के लिए ब्राजील रवाना हुई हैं
आलिया भट्ट आज सुबह नेटफ्लिक्स टुडुम कार्यक्रम में शामिल होने के लिए ब्राजील रवाना हुई हैं। आज सुबह उन्हें मुंबई एयरपोर्ट पर स्पॉट किया गया, जिसका एक वीडियो सामने आया है।
वीडियो में आलिया कलरफुल स्वेटशर्ट और ब्लू जींस में नजर आईं। आलिया जैसे ही अपनी कार से नीचे उतरीं, पैपराजी ने उन्हें 'सीता मैम' कहना शुरू कर दिया, ये सुनकर आलिया थोड़ी सी शर्मा गईं और हाथ से अपना चेहरा ढक लिया।
फिल्म रामायण में दिखेंगी आलिया 
मीडिया रिपोर्ट्स के अनुसार, फिल्म निर्माता नितेश तिवारी की अपकमिंग फिल्म रामायण में रणबीर कपूर भगवान राम और आलिया सीता के रोल में नजर आएंगी। पिंकविला की रिपोर्ट के मुताबिक, फिल्म की शूटिंग इस साल दिसंबर से शुरू होगी। वहीं इस साल दिवाली तक फिल्म की ऑफिशियल अनाउंसमेट भी हो सकती है।
रामायण में रावण का किरदार निभाएंगे यश?
सोशल मीडिया पर ऐसी खबरें भी आ रही थीं कि डायरेक्टर ने इस फिल्म में रावण के किरदार के लिए साउथ के सुपरस्टार यश को चुना है। हालांकि ताजा रिपोर्ट की मानें तो यश अपने करियर में फिलहाल नेगेटिव रोल नहीं करना चाहेंगे। इसी वजह से उन्होंने यह फिल्म करने से मना कर दिया है।
हॉलीवुड डेब्यू कर रही हैं आलिया 
आलिया जल्द ही फिल्म हार्ट ऑफ स्टोन से हॉलीवुड में डेब्यू करने वाली हैं। हालही में आलिया ने इंस्टाग्राम अकाउंट पर अपनी कुछ तस्वीरें शेयर की हैं। इन फोटोज को शेयर करते हुए उन्होंने कैप्शन में लिखा, 'यहां पत्थर का दिल नहीं, बस प्यार से भरा हुआ है… रास्ते में'।
आलिया के अपकमिंग प्रोजेक्ट्स
आलिया भट्ट को आखिरी बार अयान मुखर्जी द्वारा निर्देशित ब्रह्मास्त्र: पार्ट वन में देखा गया था। अब वह जल्दी ही करण जौहर के निर्देशन में बनी रॉकी और रानी की प्रेम कहानी में दिखाई देंगी। इस फिल्म में उनके साथ रणवीर सिंह भी नजर आएंगे। फिल्म में जया बच्चन, शबाना आजमी और धर्मेंद्र भी हैं। ये रोमांटिक कॉमेडी-ड्रामा फिल्म 28 जुलाई, 2023 को रिलीज होने वाली है।